Document ID: 32008R1268

REGULAMENTUL (CE) NR. 1268/2008 AL COMISIEI
din 12 decembrie 2008
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), în special articolul 20,
întrucât:
(1)
La reuniunea plenară de la Delhi a Procesului Kimberly s-a revizuit lista participanților care întrunesc condițiile minime ale sistemului de certificare pentru Procesul Kimberly.
(2)
Adresele autorităților responsabile de Procesul Kimberly ale unor participanți trebuie actualizate.
(3)
Anexa II trebuie modificată în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 2368/2002 se înlocuiește cu anexa I la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 decembrie 2008.

Labels: 10
7
3
14